Извештај о раду радионице *Ритмичка гимнастика* у оквиру обогаћеног једносменског рада на крају првог тромесечја школске 2020/2021. године

Према *Оперативном плану организације и реализације образовно-васпитног рада у школској 2020/21. години у условима пандемије*, радионица је ове школске године прилагођена потребама рада са ученицима оба пола трећег и четвртог разреда и модификована у спортску радионицу.

Часови спортске радионице су реализовани два пута недељно у трајању од сат времена за ученике и ученице који похађају продужени боравак, као и два пута недељно за време редовног часа физичког васпитања у два одељења трећег разреда. Групу је чинило 15 ученика. Сви часови су реализовани у школском дворишту.

У складу са циљем ове активности, избор средстава и метода рада је био такав да се стално потенцирао општи развој моторике. Током првог тромесечја ученици су разноврсним кретањем савладали основе атлетике, применом различитих начина ходања, трчања, поскока и скокова. Метод игре је био заступљен на сваком часу. На часовима се пажња посвећивала и темама које су увези са здравственим васпитањем – лична хигијена, важност редовне физичке активности, здрава исхрана.

Наставник

Невена Његован